جمهورباشقانی رجب طیب اردوغان ایستانبولون بؤیوک بیر موزه اولدوغونو دئدی.
جمهورباشقانی و عدالت و قالخینما پارتیسینین باشقانی رجب طیب اردوغان، ایستانبول یئدی‌تپه بیئنالی(2 ایلده بیر دوزنلنن هنری مراسم) آچیلیشین‌دا دانیشدی.
اردوغان چیخیشین‌دا اؤز ساحه‌سین‌ده دونیادا بیر ایلک اولان یئدی‌تپه بیئنالی‌نین گله‌نکلی تورک صنعتلرینین تبلیغین‌ده چوخ اؤنملی رول اوینایاجاغینی سؤیله‌دی.
ایستانبولون هر گوشه‌سینین آیری بیر مدنیتین اثرلری ایله توخونموش قدیم بیر صنعت گالریسی اولدوغونو بیلدیردی.
ایستانبولون بؤیوک بیر موزه اولدوغونو وورغولایان اردوغان، "کئچمیشین اسکیمه‌یه‌ن گؤزل‌لیکلری ایله گونوموزون معاصر اثرلرینی اوغور ایله قاریشدیردیغی بیئنالین لازیم اولان ایلگینی گؤرجیینه اینانیرام" دئدی.
اردوغان، ۴۵ گون بویونجا کئچیریله‌جک سرگی، سمینار، پانئل و کنفرانسلارین، موسیقی دینله‌تیلرینین ایستانبولون مدنیت حیاتینا جان‌لی‌لیق قاتاجاغینی سویله‌دی.
اردوغان، "اؤز ساحه‌سین‌ده دونیادا بیر ایلک اولان، ۶۰۰ صنعتکارین ۳ مینه یاخین اثرینی اؤزون‌ده ساخلایان یئدی‌تپه بینئالینین گله‌نکلی صنعتلریمیزین تانیتیمی نقطه‌سین‌ده چوخ اؤنملی رول اوینایاجاغینا اینانیرام" دئدی.
اردوغان، "یئدی‌تپه بیئنالی پروژه‌سینین حیاتا گئچمه‌سینه اؤنچولوک ائد‌ن هر کسه اؤز آدیما و میلتیم آدینا مینتدارلیغی‌می بیلدیریرم" شکلینده دانیشدی.
